Bouches-du-Rhône

Ti Bouches-du-Rhône (Panangibalikas a Pranses: [buʃ.dy.ʁon]; Oksitano: Bocas de Ròse, lit. "Sabsabangan ti Rhône") ket maysa a departamento idiay abagatan ti Pransia a naipanaganan manipud iti sabangan ti Karayan Rhône. Daytoy ti kaaduan ti populasion a departamento ti rehion ti Provence-Alpes-Côte d'Azur . Ti INSEE ken kodigo ti koreona ket 13. Pakasaritaan Pakasaritaan ti departamento Ti Bouches-du-Rhône ket maysa kadagiti 83 a kasisigud a departamento a napartuat idi las-ud ti Pranses a Rebolusion idi 4 Marso 1790. Daytoy ket napartuat manipud iti lumaud a paset ti dati a probinsia ti Provence ken dagiti prinsipalidad ti Orange, Martigues, ken Lambesc. Daytoy ket nakapukaw ti paset ti teritoriona idi 1793, a nairaman ti Orange ken Apt, idi napartuat ti departamento ti Vaucluse Kalpasan ti panakapartuatna, ti departamento ket dagus a napigsa ken aktibo a sinuportaran ti Pranses a Rebolusion, a naglaon kadagiti 90 a "Jacobin a Sangkatiponan" babaen idi 1794. Daytoy ket naipangrunaan pay nga adda idi dagiti ad-adu ngem 50% kadagiti padi iti daytoy a departamento ti nangawat ti Sibil a Batay-linteg ti Klero a nagbanagan daytoy a panakaiturayan ti simbaaan babaen ti gobierno. Idi las-ud ti ingangato ti Partido Komunista kadagiti nagbanagan ti panagbutos ti maika-12 a siglo ket nangipakita a ti panakaisuporta dagiti politika ti kanigid a payak ket nagtultuloy a napigsa ditoy a departamento, ken naipangpangruna kadagiti akin-amianan a suburbo ti Marseille. Pakasaritaan ti lugar Ti pakasaritaan daytoy a lugar ket asideg a mainaig iti Provence. Ti Marseille ket nangruna idi a sangladan manipud idi kasakbayan ti panagparukma ni Julius Caesar ti Gaul. Ti kaadda dagiti Romano ket nakaibatian dagiti adu a monumento ti ballasiw ti departamento. Dagiti nadayeg a tattao a naipasngay ti daytoy a lugar ket mairaman ti Romantiko a pintor a ni Camille Roqueplan ken ti agiwarwarnak ken direktor ti teatro a kabsatna a ni Nestor Roqueplan. Heograpia Ti departamento ket paset ti agdama a rehion ti Provence-Alpes-Côte d'Azur. Daytoy ket napalikmutan kadagiti departamento ti Gard iti laud, ti Vaucluse iti amianan, ken ti Var iti daya, ken babaen ti Baybay Mediteraneo iti abagatan. Ti Karayan Rhône delta ket agporporma ti nawatiwat a sagneb ti kalugnakan a lugar a makunkuna a Camargue idiay abagatan a laud a paset ti departamento. Ti kadakkelan asiudad ti departamento ket ti Marseille, daytoy ket aglaon ti nangruna a sangladan ti industria, ken agserserbi a a kas ti kadakkelan a puerto ti komersio ti Pransia. Ti Bouches-du-Rhône ket kaaduan nga urbano, nga adda dagiti 28 nga ili nga adda ti populasion ti agarup a 10,000 manipud idi 2008: Marseille, populasion 851,420, departmento ken rehional a kapitolio (prepektura) Aix-en-Provence, populasion 142,743, subprepektura, ti unibersida nga ili ken tugar ti rehional a Korte dagiti Pagkiddawan Arles, populasion 52,729, subprepektura ken lugar ti taga-ugma a Romano a siudad Martigues, populasion 46,471, ti mangidaulo a siuda para iti Europeano a petrokimiko nga industria Aubagne, populasion 46,093, nakaipasngayan ti Provençal a mannurat a ni Marcel Pagnol Istres, populasion 42,603, subprepektura ken panagibalayan ti kuartel ti milisia a pagitayaban Salon-de-Provence, population 41,411, ti pangibalayan ti siudad ti maika-16 a siglo a mammadto a ni Nostradamus Vitrolles, Bouches-du-Rhône, populasion 36,610 Marignane, populasion 33,909, pakabirukan ti rehional nga eropuerto ti Marseille-Provence La Ciotat, populasion 33,790 Miramas, populasion 25,632, sentro ti rehional a perokaril Gardanne, populasion 21,121 Les Pennes-Mirabeau, populasion 20,187 Allauch, populasion 18,728 Port-de-Bouc, populasion 17,207 Fos-sur-Mer, populasion 15,448 Châteaurenard, populasion 14,817 Berre-l'Étang, populasion 13,881 Bouc-Bel-Air, populasion 134,37 Tarascon, populasion 13,340 Rognac, population 12,195 Auriol, populasion 11,969 Châteauneuf-les-Martigues, populasion 11,564 Plan-de-Cuques, populasion 11,096 Saint-Martin-de-Crau, populasion 10,979 Saint-Rémy-de-Provence, populasion 10,662 Septèmes-les-Vallons, populasion 10,481 Trets, populasion 10,239 Dagiti karayan ket mairaman ti: Ti Rhône, a mangporma ti pagbeddengan iti departamento ti Gard. Ti Durance, a mangporma ti pagbeddengan iti departamento Vaucluse. Ti Arc Ti Huveaune Dagiti danaw ket mairaman ti: Étang de Berre Étang de Vaccarès, idiay Camargue Dagiti bantay ket mairaman ti: Kabanbantayan ti Alpilles Dagiti Calanque a nagbaetan ti Marseille ken La Ciotat Corniche des Crêtes Garlaban Mont Puget Turturod ti Montagnette Bantay ti Sainte-Victoire Masip ti Sainte-Baume Kitaen pay Dagiti kanton ti departamento ti Bouches-du-Rhône Dagiti komuna ti departamento ti Bouches-du-Rhône Dagiti distrito ti departamento ti Bouches-du-Rhône Dagiti nagibasaran Dagiti akinruar a silpo Dagiti midia a mainaig iti Bouches-du-Rhône iti Wikimedia Commons (iti Pranses) Sapot a pagsaadan ti prepektura Naiyarkibo 2011-10-26 iti Wayback Machine (iti Pranses) Sapot a pagsaadan ti konsilo Naiyarkibo 2010-03-01 iti Wayback Machine